b'\n_START_ARTICLE_\nVisov\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se na 45\xc2\xb0 52\' 38" sjeverne zemljopisne \xc5\xa1irine i 18\xc2\xb0 9\' 48" isto\xc4\x8dne zemljopisne du\xc5\xbeine. Selo je srpastog oblika i ve\xc4\x87im dijelom se prostire uz cestu Szava-R\xc3\xa1dfalva._NEWLINE_Pabac je 2 km sjeverozapadno, Szava je 1,5 km sjeverno, Crnota je 3 km sjeveroisto\xc4\x8dno, Teri\xc4\x91 je 2,5 km, Harkanj 4 km, a Marva 1 km jugoisto\xc4\x8dno, Sredalj je 3,5 km ju\xc5\xbeno i R\xc3\xa1dfalva je 2 km jugozapadno.\n_START_SECTION_\nUpravna organizacija\n_START_PARAGRAPH_\nUpravno pripada \xc5\xa0iklo\xc5\xa1koj mikroregiji u Baranjskoj \xc5\xbeupaniji. Po\xc5\xa1tanski broj je 7817.\n_START_SECTION_\nPromet\n_START_PARAGRAPH_\nJu\xc5\xbeno od sela prolazi pruga Bar\xc4\x8da-\xc5\xa0eljin-Moha\xc4\x8d.\n_START_SECTION_\nStanovni\xc5\xa1tvo\n_START_PARAGRAPH_\nVisov ima 716 stanovnika (2001.). Ma\xc4\x91ari su ve\xc4\x87ina. Romi \xc4\x8dine skoro 5% stanovnika i u selu imaju manjinsku samoupravu. U selu \xc5\xbeivi i nekoliko Nijemaca i Srba. 60% stanovnika su rimokatolici, tre\xc4\x87ina su kalvinisti te ostali.'